# РЕПУБЛИКА БЪЛГАРИЯ

# lav4e Министерство на земеделието и храните

# Областна дирекция “Земеделие” Търговище

Одобрил: /П/

**ДОНКО ДОНКОВ**

Директор ОД ”Земеделие” Търговище

### П Р О Т О К О Л

На 01.08.2023 г. в 09:30 часа Областна дирекция „Земеделие” Търговище на основание чл.24а, ал.1 от ЗСПЗЗ във връзка с чл.47б и следващите от ППЗСПЗЗ проведе **първа тръжна сесия** за стопанската 2023/2024 година за отдаване под наем и аренда на свободни земеделски земи от държавния поземлен фонд /ДПФ/, находящи се на територията на **община Омуртаг.**

Тръжната процедура беше открита със Заповед № РД 04-148/23.06.2023 г. на директора на Областна дирекция ”Земеделие” Търговище, обявена във вестник „Знаме” и изложена на видно място в сградата на Областна дирекция ”Земеделие” Търговище. Информация за имотите, включени в търга, беше изложена в дирекцията, на табло в Общинска служба по земеделие - Омуртаг и на интернет страницата на дирекцията.

Информация за земите от държавния поземлен фонд – обект на търга, подробно описани по землища, имоти, начин на трайно ползване, форма на отдаване, срок на предоставяне, начална тръжна цена, както и образци на документите по чл.47е, ал.2 от ППЗСПЗЗ, бе изложена в Областна дирекция ”Земеделие” Търговище.

Тръжната комисия бе назначена със Заповед № РД 04-161/27.07.2023 г. на директора на Областна дирекция ”Земеделие” Търговище в състав:

**Председател:** Калин Димов – главен юрисконсулт в ОД ”Земеделие” Търговище

**и членове:**

1. Боянка Боянова – главен експерт в ОД ”Земеделие” Търговище;

2. Биляна Рачева – юрисконсулт в ОД ”Земеделие” Търговище

и резервни членове:

* Мария Панайотова – началник общинска служба по земеделие гр. Търговище;
* Даниела Маркова – старши експерт в ОД ”Земеделие” Търговище.

В деня и часа, определени за провеждането на тръжната сесия, председателят и членовете на комисията провериха присъствието на кандидатите чрез попълване на присъствен лист за община Омуртаг, който е неразделна част от протокола.

Участниците в тръжната процедура се легитимираха с представяне на лични карти и/или нотариално заверени пълномощни, в случаите, при които участват в търга чрез пълномощници.

При проверката се установи, че всички участници са налице, поради което председателят обяви тръжната процедура за открита.

Кандидатите бяха уведомени, че съобразно извършената на основание чл. 47в, ал. 3 от ППЗСПЗЗ служебна проверка на обстоятелствата по чл. 47в, ал. 1, т. 1, 3 – 6 от ППЗСПЗЗ, всички отговарят на нормативните изисквания и се допускат до участие в провежданото административно производство.

Председателят разясни на участниците, че на основание чл. 47в, ал. 3 от ППЗСПЗЗ обстоятелствата по чл. 47в, ал. 1, т. 2, 7 - 9 се удостоверяват с декларация.

След проверка целостта на пликовете, комисията пристъпи към поетапното им отваряне.

Всички кандидати, чиито пликове бяха разпечатани, бяха приложили документите, визирани в чл.47в, ал.1 от ППЗСПЗЗ и бяха допуснати до участие в търга.

При отваряне плика с документи на Е. М. Х. комисията установи, че всички, подадени от него заявления – оферти, са за ползване на пасища, мери за срок от една стопанска година. Това обстоятелство противоречи на Заповед № РД 04-148/23.06.2023 г. на директора на Областна дирекция ”Земеделие” Търговище, с която е открита настоящата тръжна процедура. В нея ясно е посочено, че първата тръжна сесия е за отдаване под наем и аренда на свободни земеделски земи от Държавния поземлен фонд в област Търговище за стопанската 2023/ 2024 година - за отглеждане на едногодишни полски култури, създаване на трайни насаждения, отглеждане на съществуващи трайни насаждения и земеделски земи, представляващи имоти по §12а от ПЗР на ЗСПЗЗ, т.е. заповедта не касае отдаване под наем на пасища, мери и ливади.

На основание чл. 47к, ал. 1, т. 2 от ППЗСПЗЗ във връзка с чл. 47з, ал. 1, т. 1 от ППЗСПЗЗ комисията реши:

ДЕКЛАСИРА Е. М. Х. поради некоректно попълнени заявления – оферти. Описаните оферти няма да участват при извършване на класиране, като внесените от страна на кандидата депозити следва да бъдат възстановени.

При разглеждане документите на Х. А. М. беше установено от страна на комисията, че в подаденото от него заявление – оферта за поземлен имот с идентификатор 12156.27.16, находящ се в землището на с. Врани кон, общ. Омуртаг не е посочена цена за декар, а също така няма и подпис на кандидата.

На основание чл. 47к, ал. 1, т. 2 от ППЗСПЗЗ във връзка с чл. 47з, ал. 1, т. 1 от ППЗСПЗЗ комисията реши:

ДЕКЛАСИРА Х. А. М. по отношение на гореописаното заявление – оферта, тъй като същото не е попълнено коректно. Описаният кандидат няма да участва при извършване на класиране, като внесения от негова страна депозит следва да бъде възстановен.

След разглеждане на заявленията - оферти и подреждането им в зависимост от размера на предложената цена за всеки от имотите – обект на търга, комисията обяви на присъстващите класираните на първо и второ място кандидати и останалите предложения, описани подробно в Приложение № 1, което е неразделна част от настоящия протокол.

На основание чл.47н от ППЗСПЗЗ протоколът подлежи на обжалване по реда на Административнопроцесуалния кодекс. Жалбите се подават чрез Областна дирекция "Земеделие" Търговище.

На основание чл. 47ч, ал. 1 и ал. 2 от ППЗСПЗЗ в случай на обжалване на протокола от проведения търг по съдебен ред договорите за аренда ще се сключват за срок до произнасяне по жалбата с влязло в сила решение. Земите ще могат да се ползват само за отглеждане на едногодишни полски култури освен в случаите, когато са заети с трайни насаждения. Решението на съда ще се изпълнява след изтичане на стопанската 2023/2024 година.

**КОМИСИЯ:**

Председател: /П/

/К. Димов/

Членове: 1 /П/

/Б.Боянова/

2 /П/

/Б.Рачева/