# РЕПУБЛИКА БЪЛГАРИЯ

# lav4e Министерство на земеделието и храните

# Областна дирекция “Земеделие” Търговище

Одобрил: /П/

**ДОНКО ДОНКОВ**

Директор ОД ”Земеделие” Търговище

### П Р О Т О К О Л

На 31.07.2023 г. в 09:30 часа Областна дирекция „Земеделие” Търговище на основание чл.24а, ал.1 от ЗСПЗЗ във връзка с чл.47б и следващите от ППЗСПЗЗ проведе **първа тръжна сесия** за стопанската 2023/2024 година за отдаване под наем и аренда на свободни земеделски земи от държавния поземлен фонд /ДПФ/, находящи се на територията на **община Търговище.**

Тръжната процедура беше открита със Заповед № РД 04-148/23.06.2023 г. на директора на Областна дирекция ”Земеделие” Търговище, обявена във вестник „Знаме” и изложена на видно място в сградата на Областна дирекция ”Земеделие” Търговище. Информация за имотите, включени в търга, беше изложена в дирекцията, на табло в Общинска служба по земеделие - Търговище и на интернет страницата на дирекцията.

Информация за земите от държавния поземлен фонд – обект на търга, подробно описани по землища, имоти, начин на трайно ползване, форма на отдаване, срок на предоставяне, начална тръжна цена, както и образци на документите по чл.47е, ал.2 от ППЗСПЗЗ, бе изложена в Областна дирекция ”Земеделие” Търговище.

Тръжната комисия бе назначена със Заповед № РД 04-161/27.07.2023 г. на директора на Областна дирекция ”Земеделие” Търговище в състав:

**Председател:** Калин Димов – главен юрисконсулт в ОД ”Земеделие” Търговище

**и членове:**

1. Боянка Боянова – главен експерт в ОД ”Земеделие” Търговище;

2. Биляна Рачева – юрисконсулт в ОД ”Земеделие” Търговище

и резервни членове:

* Мария Панайотова – началник общинска служба по земеделие гр. Търговище;
* Даниела Маркова – старши експерт в ОД ”Земеделие” Търговище.

В деня и часа, определени за провеждането на тръжната сесия, председателят и членовете на комисията провериха присъствието на кандидатите чрез попълване на присъствен лист за община Търговище, който е неразделна част от протокола.

Участниците в тръжната процедура се легитимираха с представяне на лични карти и/или нотариално заверени пълномощни, в случаите, при които участват в търга чрез пълномощници.

При проверката се установи, че всички участници са налице, поради което председателят обяви тръжната процедура за открита.

Кандидатите бяха уведомени, че съобразно извършената на основание чл. 47в, ал. 3 от ППЗСПЗЗ служебна проверка на обстоятелствата по чл. 47в, ал. 1, т. 1, 3 – 6 от ППЗСПЗЗ, всички отговарят на нормативните изисквания и се допускат до участие в провежданото административно производство.

Председателят разясни на участниците, че на основание чл. 47в, ал. 3 от ППЗСПЗЗ обстоятелствата по чл. 47в, ал. 1, т. 2, 7 - 9 се удостоверяват с декларация.

След проверка целостта на пликовете, комисията пристъпи към поетапното им отваряне.

Всички кандидати, чиито пликове бяха разпечатани, бяха приложили документите, визирани в чл.47в, ал.1 от ППЗСПЗЗ и бяха допуснати до участие в търга.

При отваряне плика с документи на Ф. М. Е. комисията установи, че всички, подадени от участника заявления – оферти, с изключение на заявление – оферта за поземлен имот с идентификатор 06166.35.8, находящ се в землището на с. Братово, общ. Търговище, са непълни, тъй като липсва посочване за какъв точно срок кандидатът предлага да ползва имотите, за които участва в настоящата тръжна процедура. Образци на заявленията – оферти за участие в търг за отдаване под наем или аренда на земеделски земи от държавния поземлен фонд са одобрени със Заповед № РД46-95/27.03.2023 г. на министъра на земеделието и храните, съобразно разпоредбата на чл. 47е, ал. 2 от ППЗСПЗЗ. Съгласно чл. 47и, ал. 3 от правилника участниците нямат право да правят допълнения и изменения в подадените оферти.

Същият пропуск се наблюдава и при разглеждане на едно от заявленията – оферти на Ю. М. Б., касаещо поземлен имот с идентификатор 55201.13.42, находящ се в землището на с. Пайдушко, общ. Търговище, обл. Търговище.

На основание чл. 47к, ал. 1, т. 2 от ППЗСПЗЗ във връзка с чл. 47з, ал. 1, т. 1 от ППЗСПЗЗ комисията реши:

ДЕКЛАСИРА Ф. М. Е. по отношение на всички, подадени от нея заявления – оферти с изключение на заявление – оферта за поземлен имот с идентификатор 06166.35.8, находящ се в землището на с. Братово, общ. Търговище и Ю. М. Б. по отношение на заявление – оферта за поземлен имот с идентификатор 55201.13.42, находящ се в землището на с. Пайдушко, общ. Търговище, обл. Търговище, тъй като лицата не са изпълнили изискването на чл. 47з, ал. 1, т. 1 от правилника. Описаните оферти на кандидатите няма да участват при извършване на класиране, като внесените от тяхна страна депозити следва да бъдат възстановени.

При разглеждане документите на Д. М. Х. беше установено от страна на комисията, че за поземлени имоти с идентификатори 03037.1.212, 03037.9.167, и 03037.9.312, находящи се в землището на с. Баячево, общ. Търговище е заплатен един общ депозит, отразен в преводно нареждане от 24.07.2023 г. с референция FT23205874551243. Такава е ситуацията и с поземлени имоти с идентификатори 24520.6.6, 24520.7.15 и 24520.7.33, находящи се в землището на с. Дългач, общ. Търговище, при които внесеният депозит е отразен в преводно нареждане от 24.07.2023 г. с референция FT23205774589322.

При разглеждане документите на ЕТ „МЕХМЕД ХАСАНОВ – 99“ комисията установи, че за поземлени имоти с идентификатори 03037.1.212, 03037.9.167, и 03037.9.312, находящи се в землището на с. Баячево, общ. Търговище е заплатен един общ депозит, отразен в преводно нареждане от 25.07.2023 г. с референция FT23206872072788. Такава е ситуацията с поземлени имоти с идентификатори 24520.6.6, 24520.7.15 и 24520.7.33, находящи се в землището на с. Дългач, общ. Търговище, при които внесеният депозит е отразен в преводно нареждане от 25.07.2023 г. с референция FT23206644000660, както и с поземлени имоти с идентификатори 54081.5.32 и 54081.9.3, находящи се в землището на с. Осен, общ. Търговище, при които внесеният депозит е отразен в преводно нареждане от 25.07.2023 г. с референция FT23206872089078.

На основание чл. 47к, ал. 1, т. 2 от ППЗСПЗЗ във връзка с чл. 47з, ал. 2 от ППЗСПЗЗ комисията реши:

ДЕКЛАСИРА Д. М. Х. и ЕТ „МЕХМЕД ХАСАНОВ – 99“ по отношение на заявленията – оферти за гореописаните поземлени имоти, находящи се в землищата на с. Баячево, с. Дългач и с. Осен, общ. Търговище, обл. Търговище, тъй като лицата не са изпълнили изискването на чл. 47з, ал. 2 от правилника за всеки имот поотделно да бъде представено банково бордеро за внесен депозит. Описаните кандидати няма да участват при извършване на класиране, като внесените от тяхна страна депозити следва да бъдат възстановени.

При отваряне плика с документи на ППТК „БРЯГ - 93“ комисията установи, че председателя на кооперацията г-н И. Ц. Г. не присъства в залата, в която се провежда тръжната процедура за изчитане на заявленията – оферти, поради което същите са оставени за разглеждане на по – късен етап, но преди обявяване на класираните на първо и второ място кандидати съгласно чл. 47к, ал. 4 от ППЗСПЗЗ.

След изчитане на заявленията – оферти на всички присъстващи кандидати или техните пълномощници, тръжната комисия отбеляза отсъствието на цитираната по – горе кооперация. На основание чл. 47к, ал. 1, т. 1 от ППЗСПЗЗ комисията реши:

ДЕКЛАСИРА ППТК „БРЯГ - 93“ поради отсъствие на кандидата при разглеждане на тръжните му документи. Юридическото лице няма да участва при извършване на класиране, като внесените от негова страна депозити следва да бъдат възстановени.

При разглеждане на заявленията – оферти на С. Г. Д. и на „П и П“ ЕООД беше установено, че по отношение на имоти с идентификатори 10121.6.59 с площ 5,820 дка и 10121.21.4 с площ 9,000 дка, намиращи се в землището на с. Вардун, общ. Търговище, обл. Търговище е дадена една и съща оферта – 55 лв./дка. Комисията уведоми присъстващите, както и кандидатите с еднакви оферти, че на основание чл. 47л от ППЗСПЗЗ пристъпва към провеждането на търг с явно наддаване с начална цена - предложената от кандидатите цена – 55 лв./дка, в резултат на който имотът бе спечелен от „П и П“ ЕООД при предложена от негова страна оферта в размер на 56 лв./дка.

След разглеждане на заявленията - оферти и подреждането им в зависимост от размера на предложената цена за всеки от имотите – обект на търга, комисията обяви на присъстващите класираните на първо и второ място кандидати и останалите предложения, описани подробно в Приложение № 1, което е неразделна част от настоящия протокол.

На основание чл.47н от ППЗСПЗЗ протоколът подлежи на обжалване по реда на Административнопроцесуалния кодекс. Жалбите се подават чрез Областна дирекция "Земеделие" Търговище.

На основание чл. 47ч, ал. 1 и ал. 2 от ППЗСПЗЗ в случай на обжалване на протокола от проведения търг по съдебен ред договорите за аренда ще се сключват за срок до произнасяне по жалбата с влязло в сила решение. Земите ще могат да се ползват само за отглеждане на едногодишни полски култури освен в случаите, когато са заети с трайни насаждения. Решението на съда ще се изпълнява след изтичане на стопанската 2023/2024 година.

**КОМИСИЯ:**

Председател: /П/

/К. Димов/

Членове: 1 /П/

/Б.Боянова/

2 /П/

/Б.Рачева/